ගමේ පිහිටි විහාරස්ථානය වසර සියයකට වඩා පැරණි අතර එය දෙල්ලව ශ්‍රී නාථාරාම පුරාණ විහාරය නිමින් හැඳින්වේ.මෙම ගමෙන් පැවිදි වූ මුල්ම යතිවරයා වසර දෙසීයකට වඩා අතීතයකට අයත් වන අතර උන්වහන්සේ දෙල්ලව තෙරුන්නාන්සේ නමින් හඳුන්වා ඇත.ඉන් පසුව මලිදුව පුවක්වත්ත පුරාණ විහාරයේ වැඩසිටි අතිගරු දෙල්ලව ධම්මරතන මාහිමි, අකුරැස්ස දියලපේ පුරාණ විහාරයේ වැඩසිටි පූජනීය දෙල්ලව ඛේමානන්ද මාහිමි, බෙරලපනාතර පුරාණ විහාරයේ වැඩසිටි පූජනීය දෙල්ලව සිරිපියරතන නාහිමි, දෙල්ලව පුරාණ විහාරයේ වැඩසිටි පූජනීය දෙල්ලව පුඤ්ඤානන්ද මාහිමි, මොරවක ගණේගොඩ රජමහා විහාරයේ වැඩසිටි පූජනීය දෙල්ලව සුසිල පඬිහිමි මෙම ගමේ නම රටට රැගෙන ගිය මහා යතිවරු වෙති.